open-index/open-wikipedia-markdown huggingface dataset:
Guðjón Ketilsson

**Guðjón Ketilsson** (f. 1956) er íslenskur myndlistarmaður. Guðjón hlaut Íslensku myndlistarverðlaunin 2020, svo og Menningarverðlaun DV árið 2000 og Verðlaun Listasafns Einars Jónssonar árið 2001.

## Nám
Guðjón útskrifaðist frá Myndlista- og handíðaskóla Íslands 1978 og fór þá í framhaldsnám við Nova Scotia College of Art and Design í Kanada þaðan sem hann lauk námi 1980. 

## Myndlist
Guðjón vinnur að mestu að gerð teikninga og skúlptúra. Í verkum hans er mannslíkaminn í forgrunni, nærvera hans eða fjarvera. Hann hefur og unnið mikið með hversdagsleg tengsl okkar við líkamann, allt frá fötunum sem við klæðumst, hárgreiðslum og skófatnaði, sem breytist og aðlagast stærð, lögun, hitastigi og hreyfingum líkamans. Guðjón hefur talsvert unnið með einskonar framlengingu á líkamanum, svo sem með því að kanna verkfæri og sögu verkfæra sem vitna um aðlögunarhæfni mannsins að aðstæðum. Hugsun mannsins og bein líkamleg framlenging á henni í formi tals og tungumála, skrifa og teikningar er í auknum mæli viðfangsefni í myndlist Guðjóns. Hann kannar möguleika á því að skoða hinn skrifaða texta sem teikningu, texta sem mynd. Fundnir hlutir úr náttúrulegu efni sem maðurinn hefur mótað eftir þörfum sínum en hefur lagt til hliðar, fá gjarnan annað hlutverk, einskonar eftirlíf í skúlptúrum Guðjóns.

## Ferill
Guðjón hefur haldið á þriðja tug einkasýninga og tekið þátt í fjölda samsýninga, heima og erlendis, meðal annars á öllum Norðurlöndunum, Hollandi, Spáni, Bandaríkjunum, Kína og Ástralíu. Verk eftir Guðjón eru í eigu allra helstu safna landsins og víða í opinberum söfnum og einkasöfnum erlendis. Meðal opinberra listasafna sem eiga verk eftir Guðjón er Metropolitan Art Museum í New York borg. Einnig hefur hann unnið á ýmsum alþjóðlegum vinnustofum og verið valinn í fjölda samkeppna um útilistaverk. Nokkur þeirra má sjá í Reykjavík og á Seyðisfirði.  

## Útgáfa
Bókaútgáfan Crymogea gaf út veglega bók um feril Guðjóns Ketilssonar 2010 að tilhlutan Listasjóðs Dungal .

## Tenglar
*Guðjón Ketilsson heimasíða website

## Heimildir
Crymogea

**Crymogea** var bókaútgáfa sem stofnuð var árið 2007 af Snæbirni Arngrímssyni og Kristjáni B. Jónassyni, sem jafnframt var útgáfustjóri. Crymogea var til húsa á Barónsstíg 27 og gaf út bækur um ljósmyndun, myndlist og hönnun. 
Crymogea hætti störfum 2021.

Crymogea gaf út bækur eftir ljósmyndara svo sem Ragnar Axelsson, Pál Stefánsson og Vigfús Birgisson, og einnig bækur með verkum myndlistarmanna á borð við Eggert Pétursson, Guðrúnu Einarsdóttur og Kristinn E. Hrafnsson. Forlagið gaf út ritröð um íslenska samtíðarlistamenn i samstarfi við Listasjóð Dungal.

Nafn útgáfunnar er fengið frá höfuðriti Arngríms Jónssonar lærða (1568-1648), *[[Crymogæa|Crymogaea sive rerum Islandicarum libri III]]*, sem fyrst kom út í Hamborg árið 1609, og er hann verndari útgáfunnar. 

Í apríl 2011 óskaði bókaútgáfan eftir því að listaverkið *[[Fallegasta bók í heimi]]* yrði fjarlægt af sýningunni *[[KODDU]]* í Nýlistasafninu. Listaverkið byggir á bókinni Flora Islandica, sem bókaútgáfan hafði gefið út og þótti henni listaverkið brjóta á sæmdarrétti höfunda bókarinnar. Nýlistasafnið varð við ósk forlagsins og fjarlægði verkið úr sýningarsal sýnum. Verkið var þá flutt á þann hluta sýningarinnar sem var í Alliance-húsinu, en ekki var orðið við þeirri kröfu að því yrði eytt.
Listasjóður Dungal

**Listasjóður Dungal** (áður **Listasjóður Pennans**) er styrktarsjóður sem einkum er ætlað að styrkja unga myndlistarmenn og eignast verk eftir þá. Sjóðurinn á því safn verka eftir fyrri styrkþega.

Gunnar B. Dungal stofnaði sjóðinn árið 1992 í minningu foreldra sinna, Margrétar og Baldvins P. Dungal. Gunnar var þá eigandi Pennans hf. og hét sjóðurinn Listasjóður Pennans. Þegar Penninn var seldur árið 2005 var ákveðið að halda starfsemi sjóðsins áfram en nafni hans var breytt.
Mitch Pileggi

**Mitch Pileggi** (fæddur Mitchell Craig Pileggi, 5. apríl  1952) er bandarískur leikari sem er þekktastur fyrir hlutverk sín í The X-Files, *Stargate Atlantis*, Supernatural og *The Mountain*.

## Einkalíf
Pileggi er fæddur í Portland, Oregon en ólst upp í Oregon, Kaliforníu og Texas.  Hann eyddi mestum hluta unglingsárana í Tyrklandi og er af ítölskum-amerískum uppruna.  Útskrifaðist hann frá Texas háskólanum með gráðu í viðskiptum. 

Áður en hann fór að vinna sem leikari vann hann sem hernaðarverktaki í Íran með bróður sínum. Þurftu þeir að flýjan þaðan árið 1979 þegar byltingin hófst.
Pileggi hefur verið giftur tvisvar sinnum og á eitt barn með núverandi konu sinni.

Pileggi byrjaði leiklistarferil sinn í menntaskóla í Tyrklandi.  Þegar hann flutti aftur til Austin frá Íran, þá kom hann fram í hverfisleikhúsum og í smáhlutverkum í B-myndum og sjónvarpsþáttum.

## Ferill
### Sjónvarp
Fyrsta sjónvarpshluverk Pileggi var í sjónvarpsmyndinni The Sky´s No Limit árið 1984. Hefur hann síðan þá komið fram sem gestaleikari í þáttum á borð við Downtown, Dragnet, Dallas, Pointman, That ´70s Show, The West Wing, Boston Legal, Castle og Medium.

Þekktasta hlutverk Pileggi er sem aðstoðaryfirmaður alríkislögreglunnar Walter Skinner í The X-Files sem hann lék frá 1994-2002. Lék hann Ofurstann Steven Caldwell í  frá 2005-2009.

Pileggi hefur leikið stór gestahlutverk í Sons of Anarchy sem Ernest Darby frá 2008-2010, Samuel Campbell í Supernatural frá 2008-2011 og sem Larry Jennings í Grey's Anatomy frá 2007-2012.

Hann lék Harris Ryland í endurgerðinni af **Dallas**.

### Kvikmyndir
Fyrsta kvikmyndahlutverk Pileggi var árið 1982 í Mongrel. Hefur hann síðan þá komið fram í kvikmyndum á borð við Three O´Clock High, Return of the Living Dead Part II, Basic Instinct, Man in the Chair og Flash of Genius.

Pileggi endurtók hlutverk sitt sem Walter Skinner í báðum The X-Files myndunum.

## Kvikmyndir og sjónvarp

## Verðlaun og tilnefningar
### Method Fest
*2007: Verðlaun sem besti leikhópur fyrir *Man in the Chair*.

### Screen Actors Guild verðlaunin
*1999: Tilnefndur sem besti leikhópur í dramaseríu fyrir The X-Files
*1998: Tilnefndur sem besti leikhópur í dramaseríu fyrir The X-Files
*1997: Tilnefndur sem besti leikhópur í dramaseríu fyrir The X-Files

## Tilvísanir

## Heimildir
*
* 

## Tenglar
* 
* Mitch Pileggi á Supernatural Wiki.com síðunni 
* Mitch Pileggi á Supernatural wikiasíðunni
* Mitch Pileggi á The X-Files wikiasíðunni
Varðeldasöngvar (1962)

**Varðeldasöngvar** er 45 snúninga hljómplata gefin út af Hljóðfæraverslun Sigríðar Helgadóttur árið 1962. 
Á henni flytja skátar tvær syrpur af skátasöngvum, svokölluðum "Varðeldasöngvum". Stjórnandi: Pálmi Ólafsson. Upptaka: Jón Sigurðsson.

## Lagalisti
#Varðeldasöngvar I - Syrpa af skátasöngvum - *Lag - texti: NN* 
#Varðeldasöngvar II - Syrpa af skátasöngvum - *Lag - texti: NN*
Haukur Morthens og hljómsveit (1964)

**Haukur Morthens og hljómsveit** er 45 snúninga hljómplata gefin út af Hljóðfæraverslun Sigríðar Helgadóttur árið 1964. 
Á henni flytur Haukur Morthens  og hljómsveit tvö lög. 
 
## Lagalisti
#Amorella - *Lag - texti: Kristinn Reyr* - Útsetning: K. Möller og Ö. Ármanns
#Hafið bláa - *Lag - texti: Svavar Benediktsson - Reinhardt Reinhardtsson* - Útsetning: K. Möller og Ö. Ármanns
Sterling K. Brown

**Sterling K. Brown** er bandarískur leikari sem er þekktastur fyrir hlutverk sín í sjónvarpsþáttunum: Supernatural og *Army Wives*.

## Einkalíf
Brown er fæddur í St. Louis, Missouri og hefur stundað leiklist síðan hann var barn. Útskrifaðist frá Stanford háskóla með gráðu í Drama, áður en hann fékk mastersgráðu í fagur listum frá Tisch Scool of the Arts við New York háskólann.   

## Ferill
Brown byrjaði feril sinn í leikhúsum en hefur síðan þá komið fram mörgum sjónvarpsþáttum þar á meðal: *ER*, *NYPD Blue*, *JAG*, *Boston Legal*, *Alias* og *Without A Trace*.

Var með reglulegt gestahlutverk í sjónvarpsþáttunum: Supernatural, *Starved* og *Third Watch*.

Hefur síðan 2007 leikið eitt af aðalhlutverkunum í *Army Wives*.

Hefur leikið í nokkrum kvikmyndum á borð við: *Brown Sugar*, *Stay* og *Righteous Kill*.

## Kvikmyndir og sjónvarp

## Tilvísanir

## Heimildir
*
*

## Tenglar
* 
* Sterling K. Brown á Supernatural Wiki.com síðunni 
* Sterling K. Brown á Supernatural wikiasíðunni
Sigursveinn D. Kristinsson

**Sigursveinn Davíð Kristinsson** (fæddur 24. apríl 1911, dáinn 2. maí 1990) var tónskáld og stofnandi Tónskóla Sigursveins D. Kristinssonar. Árni Björnsson, þjóðháttafræðingur, ritaði æfisögu hans og nefnist hún *Sigursveinn, baráttuglaður brautryðjandi*.

## Tilvísanir


## Tenglar
* Sigursveinn D. Kristinsson á Glatkistunni
Jón Skúlason

**Jón Skúlason** (11. nóvember 1736 – 10. mars 1789) var varalandfógeti á Íslandi frá 1763 til dauðadags, eða í  23 ár.

Jón var sonur Skúla Magnússonar landfógeta og Steinunnar Björnsdóttur konu hans. Hann var elstur barna þeirra og fæddur fyrir hjónaband. Hann útskrifaðist úr Hólaskóla 1753 og fór síðan til náms við Kaupmannahafnarháskóla og útskrifaðist þaðan með lögfræðipróf 1755. Hann varð síðan aðstoðarmaður föður síns og þann 22. júní 1763 var hann skipaður varalandfógeti og var heitið landfógetaembættinu þegar það losnaði. Hann fékk það hins vegar aldrei því hann dó á undan föður sínum, sem gegndi embættinu allt til 1793.

Jón bjó alla tíð hjá Skúla í Viðey og andaðist þar. Hann var nokkuð drykkfelldur og var samband þeirra feðga oft stormasamt. Kona Jóns var Ragnheiður Þórarinsdóttir (d. 29. desember 1819), dóttir Þórarins Jónssonar sýslumanns á Grund. Þau áttu aðeins einn son, Jón Jónsson Vidöe. Hann var um tvítugt og hafði lokið stúdentsprófi þegar faðir hans lést. Afi hans sendi hann til Reykjavíkur ásamt tveimur föngum sem hann hafði hjá sér í gæslu til að sækja veisluföng í erfidrykkjuna en á leiðinni til baka drukknuðu þeir allir á Viðeyjarsundi og er talið að fangarnir hafi verið ölvaðir og orðið ósáttir og því hafi bátnum hvolft. Sagt er að þegar Skúla gamla var sagt frá láti sonarsonarins hafi hann sagt: „Goldið hef ég nú landskuldina af Viðey.“

## Heimildir
* 
*
Bogi Thorarensen

**Bogi Bjarnason Thorarensen** (18. ágúst 1822 – 3. júlí 1867) var íslenskur sýslumaður og settur amtmaður í Vesturamti 1861-1865.

Bogi var sonur Bjarna Thorarensen amtmanns og konu hans Hildar Bogadóttur og hét eftir afa sínum, Boga Benediktssyni í Hrappsey. Hann útskrifaðist úr Bessastaðaskóla 1846 og lauk lögfræðiprófi frá Kaupmannahafnarháskóla 1853. Hann varð sýslumaður í Snæfellsnessýslu 1854, í Mýra- og Hnappadalssýslu 1855 og Dalasýslu frá 1860. Hann bjó fyrst í Hjarðarholti í Stafholtstungum og síðan á Staðarfelli á Fellsströnd og dó þar. Frá 11. júlí 1861 til 8. maí 1865 var Bogi settur amtmaður í Vesturamtinu.

Kona Boga var Jósefína Thorlacius, dóttir Árna Thorlacius umboðsmanns í Stykkishólmi.

## Heimildir
*
Sorpkvörn

**Sorpkvörn** (eða **skolpkvörn**) er rafmagnstæki sem er fest er undir vaska (oftast eldhúsvaska) á milli niðurfalls (svelgs) og vatnslássins. Sorpkvörnin tætir í sig matarafganga og smáleifar sem setjast í niðurfallið og smættar þá í minni en 2 mm agnir sem þannig komast betur niður í affallsrörið. Sorpkvörnin minnkar líkurnar á að vaskurinn stíflist. 

## Tengt efni
* Drullusokkur
Vaskur (aðgreining)

**Vaskur** getur átt við: 

* Vaskur (*handlaug*) til að þvo á sér hendurnar í eða þvo upp leirtau. 
* VSK (*virðisaukaskattur*) 
* Og einnig lýsingarorðið *vaskur* í merkingunni: röskur, duglegur.
Ísleifur Einarsson

**Ísleifur Einarsson** (21. maí 1765 – 23. júlí 1836) var íslenskur sýslumaður og dómari í landsyfirréttinum og gegndi embætti bæði amtmanns og stiftamtmanns í afleysingum.

Ísleifur var fæddur á Ási í Holtum og var sonur Einars Jónssonar skólameistara í Skálholti og síðar sýslumanns og konu hans Kristínar Einarsdóttur. Hann útskrifaðist úr Skálholtsskóla 1783 og var fyrst skrifari Jóns Jónssonar sýslumanns á Móeiðarhvoli. Hann fór til náms við Kaupmannahafnarháskóla 1787 og lauk lögfræðiprófi 1790. Sama ár varð hann sýslumaður í Húnavatnssýslu og bjó á Geitaskarði.

Árið 1800 var hann skipaður assessor í yfirréttinum, varð 1. assessor 1817 og yfirdómari 1834. Hann var etatsráð að nafnbót frá 1817. Ísleifur gegndi embætti amtmanns í Suður- og Vesturamti í fjarveru Stefáns Þórarinssonar 1804-1805 og embætti stiftamtmanns 1815-1816, þegar Castenskjöld stiftamtmaður var settur af um stundarsakir.

Eftir að Ísleifur varð dómari bjó hann fyrst í Reykjavík en flutti sig svo að Brekku á Álftanesi og dó þar. Fyrri kona hans var Guðrún Þorláksdóttir (d. 1801) og síðari kona hans Sigríður Gísladóttir Thorarensen, prófasts í Odda.

## Heimildir
*
Rondó Tríó (plata)

**Rondó Tríó** er 45 snúninga hljómplata gefin út af Hljóðfæraverslun Sigríðar Helgadóttur árið 1969. 
Á henni flytja Rondó Tríó fjögur lög. Útsetningar: Sigurður Rúnar Jónsson. Rondó Tríó skipa: Einar Jónsson á trommur, Arthur Moon á bassa og Matthías Karelsson á Codovox og söng.
 
## Lagalisti
#Amma kvað - *Lag - texti: Matthías Karelsson - Örn Arnarson* 
#Blítt er undir björkunum - *Lag - texti: Páll Ísólfsson - Davíð Stefánsson* 
#Litli Karel - *Lag - texti: Matthías Karelsson* 
#Bréfið hennar Stínu - *Lag - texti: Matthías Karelsson - Davíð Stefánsson*
Hátíð í bæ (1964)

**Hátíð í bæ** er 33 snúninga hljómplata gefin út af Hljóðfæraverslun Sigríðar Helgadóttur árið 1964. 
Á henni flytur Haukur Morthens 20 jóla og barnasöngva. Útsetningar: Ólafur Gaukur. Upptaka: Albrechtsen Tonstudio. Pressun: Oslo Emballasjefabrik. Platan er í monó. Ljósmynd: Pétur Ó. Þorsteinsson.
 
## Lagalisti
#Aðfangadagskvöld - *Lag - texti: NN* 
#Í Betlehem er barn oss fætt - *Lag - texti: NN* 
#Göngum við í kringum einiberjarunn - *Lag - texti: NN* 
#Jólasveinar einn og átta - *Lag - texti: NN*  
#Það er leikur að læra - *Lag - texti: NN* 
#Nú gjalla klukkur - *Lag - texti: NN* 
#Hvít jól - *Lag - texti: NN* 
#Hún Þyrnirós var besta barn - *Lag - texti: NN* 
#Mamma mín - *Lag - texti: NN*
#Jólaklukkur - *Lag - texti: NN*  
#Hátíð í bæ - *Lag - texti: NN*
#Jólaljós skært - *Lag - texti: NN* 
#Ef að hjá pabba einn fimmeyring ég fengi - *Lag - texti: NN* 
#Það á að gefa börnum brauð - *Lag - texti: NN* 
#Adam átti syni sjö - *Lag - texti: NN*  
#Hann Tumi fer á fætur - *Lag - texti: NN*
#Dansi, dansi dúkkan mín - *Lag - texti: NN* 
#Hvar sem flýtur mitt fley - *Lag - texti: NN* 
#Heim til þín - *Lag - texti: NN* 
#Heims um ból - *Lag - texti: NN* 

## Haukur Morthens með hljómsveit
Chur

**Chur** er höfuðborg svissnesku kantónunnar Graubünden og er jafnframt stærsta borgin í kantónunni með 34 þúsund íbúa (2013). Hún myndaðist við hernám Rómverja í landinu og er því einnig elsta borgin í Sviss.

## Lega og lýsing
Chur liggur við Rínarfljót norðarlega í kantónunni, rétt sunnan við smáríkið Liechtenstein. Næstu borgir eru St. Gallen til norðurs (60 km), Zürich til norðvesturs (80 km) og Luzern til vesturs (90 km). Chur liggur í dalverpi milli hárra fjalla. Rínarfljótið er enn lítið á þessum stað. Rúmlega helmingur bæjarsvæðisins var þakið skógi árið 1997. Frá Chur liggja akvegir víða um Alpafjöll, til dæmis til skíðasvæðanna austur til Arosa, Davos og St. Moritz.

## Skjaldarmerki
Skjaldarmerki Chur er svartur geithafur innan í rauðu borgarhliði. Merki þetta hefur verið notað sem stimpilmynd frá 14. öld.

## Orðsifjar
Borgin hét á latnesku Curia Raetorum. Curia er dregið af orðinu *kora*, sem merkir ættflokkur.

## Söguágrip

* Chur myndaðist sem bær við hernám Rómverja í landinu 15 f.Kr. og er yfirleitt talin elsta borgin í Sviss.
* Á 4. öld, þegar kristni varð ríkistrú í Rómaveldi, var biskupsstóllinn í Chur stofnaður, sá fyrsti norðan Alpa.
* Á 6. öld tóku frankar borgina, en eftir Verdun-samninginn árið 843 varð hún hluti af þýska ríkinu.
* 925/926 réðust Ungverjar á borgina og skemmdist hún verulega í bardögum.
* 949 og 954 réðust márar á borgina en þeir höfðu lagt í skæruhernað frá Íberíuskaga.
* Í gegnum miðaldirnar var Chur eins og borgardyr fyrir Alpaskörðin til Ítalíu en frá borginni mátti komast yfir ýmis skörð til ýmissa átta.
* Á 13. öld fékk Chur borgarmúra til varnar óvinum.
* 1523 urðu siðaskiptin í borginni. Borgarbúar höfðu fram að þessu verið undir stjórn biskupsins en ákváðu að taka nýju trúnni til að auka frelsi sitt.
* Seinna á 16. öld verður þýskan nokkurs konar málamiðlunarmál í Chur en íbúar höfðu fram að þessu talað ýmist þýsku eða retórómönsku. Í dag er þýskan aðaltungumálið í borginni.
* 1820 varð Chur að höfuðborg Graubünden, sem áður hafði verið innlimuð í helvetíska lýðveldið (Sviss) 1803.
* Í dag er þjónusta aðalatvinnugeiri borgarinnar.

## Gallerí

Mynd:Fuerhoernlich ur.JPG|Loftmynd af Chur
Mynd:Chur - GR - Altstadt.jpg|Miðborgartorgið
Mynd:Chur_Rathaus.jpg|Ráðhúsið í Chur er friðað
Mynd:Chur Hof.jpg|Maríukirkjan til vinstri, Marteinskirkjan til hægri


## Heimildir

*
Ari Jónsson (plata)

**Ari Jónsson** er 45 snúninga hljómplata gefin út af Hljóðfæraverslun Sigríðar Helgadóttur árið 1970. 
Á henni flytur Ari Jónsson tvö lög. Upptaka í stereó: Pétur Steingrímsson. Umslag: Gylfi Gíslason.
 
## Lagalisti
#Fyrirheit - *Lag - texti: Paul Simon - Guðmundur Haukur* 
#Ég kem ... - *Lag - texti: Roe, Weller - Guðmundur Haukur*
Charles Malik Whitfield

**Charles Malik Whitfield** (fæddur 1. ágúst, 1972) er bandarískur leikari sem er þekktastur fyrir hlutverk sín í sjónvarpsþáttunum Supernatural og *The Guardian*.

## Einkalíf
Malik er fæddur í Bronx, New York.

## Ferill
Whifield byrjaði feril sinn í sjónvarpsþættinum *One Life to Live* frá árinu 1993. Síðan þá hefur hann komið fram í mörgum kvikmyndum og sjónvarpsþáttum. 

Var með reglulegt gestahlutverk í sjónvarpsþáttunum: Supernatural og *The Guardian*.

Hefur leikið í nokkrum kvikmyndum á borð við: *Behind Enemy Lines*, *Notorious*, *Blue* og *Truly Blessed*.

## Kvikmyndir og sjónvarp

## Verðlaun og tilnefningar
**Image verðlaunin**
*1999: Tilnefndur sem besti leikari í míniseríu eða sjónvarpsmynd fyrir *The Temptations*.

## Tilvísanir

## Heimildir
* 
* 

## Tenglar
* 
* Charles Malik Whitfield á Supernatural Wiki.com síðunni 
* Charles Malik Whitfield á Supernatural wikiasíðunni
Ólafur H. Finsen

**Ólafur Hannesson Finsen** (22. maí 1793 – 24. febrúar 1836) var íslenskur sýslumaður, dómari í Landsyfirrétti og gegndi störfum landfógeta, bæjarfógeta, amtmanns og stiftamtmanns í afleysingum.

## Ævi
Hann var fæddur í Skálholti, sonur Hannesar Finnssonar biskups og Valgerðar Jónsdóttur, seinni konu hans, og var aðeins þriggja ára þegar faðir hans dó. Hann varð stúdent úr heimaskóla hjá Steingrími Jónssyni biskupi 1814, hélt þá til náms í Kaupmannahafnarháskóla og útskrifaðist með lögfræðipróf haustið 1817. Hann var settur sýslumaður í Gullbringu- og Kjósarsýslu 1818 og skipaður sýslumaður 1821. Hann varð 2. assessor og dómsmálaritari Landsyfirréttar þegar Magnús Stephensen dó 1833 og var skipaður árið eftir.

Ólafur þjónaði landfógetaembættinu og bæjarfógetaembættinu í Reykjavík í fjarveru Ulstrups landfógeta 1831-1832 og stiftamtmannsembættinu og amtmannsembættinu í Suðuramti í fjarveru Kriegers stiftamtmanns 1834-1836 en þá lést Ólafur. Krieger kom þó aftur um vorið og gendi embættinu til vors 1837 þótt hann hefði verið skipaður stiftamtmaður í Álaborgarstifti 1836.

Kona Ólafs var María Nikólína Möller (28. ágúst 1803 - 27. nóvember 1886), dóttir Óla Möller, kaupmanns í Reykjavík. Börn þeirra voru Vilhjálmur Finsen hæstaréttardómari í Kaupmannahöfn, Jón Finsen stiftlæknir á Lálandi og Falstri, Hannes Finsen amtmaður í Færeyjum, Óli Finsen póstmeistari í Reykjavík og Valgerður, kona Halldórs Jónssonar prófasts á Hofi í Vopnafirði.

## Heimildir
*
Hannes Finsen

**Hannes Kristján Steingrímur Finsen** (13. maí 1828 – 18. nóvember 1892) var íslenskur lögfræðingur sem var landfógeti og amtmaður í Færeyjum og síðast stiftamtmaður í Ribe-stifti í Danmörku.

Hannes fæddist í Reykjavík og var sonur Ólafs H. Finsen assessors og Maríu Nikólínu Möller konu hans. Afi hans var Hannes Finnsson biskup. Hannes varð stúdent úr Lærða skólanum 1848 og lauk lögfræðiprófi frá Kaupmannahafnarháskóla 1856. Hann vann fyrst í íslensku stjórnarskrifstofunni í Kaupmannahöfn en var skipaður landfógeti í Færeyjum 1858 og gegndi því embætti þar til hann varð amtmaður eyjanna 1871. Hann átti jafnframt sæti á færeyska Lögþinginu, fyrst sem þingmaður Suður-Straumeyjar frá 1869 og frá 1871 fast sæti sem amtmaður.

Hannes lét af amtmannsembættinu 1884, flutti til Danmerkur og var skipaður stiftamtmaður í Ribe-stifti. Því embætti gegndi hann til dauðadags.

Hann var tvíkvæntur og voru báðar konur hans danskar og raunar náskyldar, Johanne Sofie Caroline Christine Formann og Birgitta Kirstine Formann. Með konum sínum átti Hannes samtals tíu börn sem öll fæddust í Færeyjum. Á meðal þeirra voru Niels Ryberg Finsen, sem hlaut Nóbelsverðlaunin í læknisfræði 1903, Olaf Finsen, bæjarstjóri Þórshafnar og Vilhelm Hannes Finsen, póstmeistari í Kaupmannahöfn.

## Heimildir
*
Ludwig Erichsen

**Ludwig Erichsen** eða **Ludvig Erichsen** (1766 – 7. maí 1804) var dansk-íslenskur embættismaður sem var amtmaður í Vesturamti Íslands og settur stiftamtmaður og amtmaður í Suðuramti um tíma.

Ludvig var sonur Jóns Eiríkssonar konferensráðs og konu hans Christine Marie Lundgaard og var fæddur og uppalinn í Kaupmannahöfn. Hann lauk lögfræðiprófi frá Kaupmannahafnarháskóla og gerðist starfsmaður rentukammersins í Kaupmannahöfn. Hann var skipaður í jarðamatsnefndina sem komið var á fót 18. júní 1800 og fór þá til Íslands og ferðaðist mikið um landið með öðrum nefndarmönnum.

Ludvig gaf rentukammerinu skýrslu um það 1802 að hann teldi stjórnarfar á Íslandi afar bágborið og talar þar meðal annars um löggæslu í Reykjavík, sem sé lítil sem engin og segir að vaktari bæjarins sé drykkfelldur og hirðulaus og slökkvibúnaður nánast enginn, afbrot séu hvorki kærð né fyrir þau refsað og agaleysi sé ótakmarkað. Í kjölfar skýrslunnar var Ludvig þann 29. desember 1802 skipaður amtmaður í Vesturamti en skyldi jafnframt starfa áfram í jarðamatsnefndinni. Rasmus Frydensberg var skipaður bæjarfógeti í Reykjavík árið eftir og voru þá jafnframt fyrstu lögregluþjónarnir ráðnir til starfa.

Þann 10. júní 1803 var Ólafi Stephensen stiftamtmanni og amtmanni í Suðuramti vikið frá embætti um stundarsakir meðan rannsókn fór fram á embættisstörfum hans og var Ludvig settur til að gegna embættum hans á meðan. Hann lést þó tæpu ári síðar og var þá Stefán Þórarinsson amtmaður í norður- og austuramtinu settur til að gegna öllum þeim embættum sem Ludvig Erichsen hafði haft á sinni könnu. Hann gerði þó Ísleif Einarsson yfirdómara að umboðsmanni sínum syðra. Trampe greifi var svo skipaður amtmaður í Vesturamti um haustið og tók við sem stiftamtmaður og amtmaður í Suðuramti þegar Ólafi Stephensen var veitt lausn 1806.

## Heimildir
* 
*
Trípólíbíó

**Trípólíbíó** var kvikmyndahús á Melunum í Reykjavík sem starfrækt var á árunum 1947 til 1962.

Árið 1941 reisti ameríski herinn bragga á Melunum sem notaður var til kvikmynda- og leiksýninga. Var húsið nefnt Tripoli-theater.

Að heimsstyrjöldinni lokinni stóð húsið tómt um tíma, uns Tónlistarfélag Reykjavíkur fékk heimild til kvikmyndahússreksturs þar árið 1947. Var sú hugmynd ríkjandi á þeim árum að hagnaður af kvikmyndasýningum skyldi styðja við bakið á æðri menningu.

Tónlistarfélagið tók í notkun glænýtt kvikmyndahús, Tónabíó í Skipholti árið 1962 og lauk þar með sýningum í Trípólíbragganum. Síðasta kvikmyndin sem þar var frumsýnd, var *The Defiant Ones* með stórleikurunum Tony Curtis og Sidney Poitier.

## Tenglar
* ''Síðasta myndin í Tripoli''; frétt í Þjóðviljanum 1962
Tjarnarbíó

**Tjarnarbíó** er sviðslistahús við Tjarnargötu í Reykjavík. Það er rekið af Sjálfstæðu leikhúsunum sem vettvangur fyrir sviðslistir á vegum einstakra listamanna og hópa. Tjarnarbíó hefur líka tekið þátt í sviðslistahátíðum eins og Sequences og RVK Fringe. Leikhússtjóri er Snæbjörn Brynjarsson.

## Saga
Íshúsið við Tjarnargötu var reist árið 1913 af Ísfélaginu við Faxaflóa. Eftir að félagið varð gjaldþrota 1934 eignaðist Reykjavíkurborg húsið. Það var m.a. notað af íþróttamönnum til æfinga að vetrarlagi. Knattspyrnufélögin æfðu þar og árið 1939 mun fyrsta frjálsíþróttamótið innanhúss hafa farið fram í húsinu þar sem keppt var í stökkum og kúluvarpi, var þess getið í lýsingu á mótinu að gólf íshússins hefði verið úr mjög svipuðu efni og á íþróttavellinum.

Árið 1941 var samþykkt að Háskóli Íslands fengi bygginguna til afnota undir kvikmyndasýningar. Háskólinn hóf rekstur kvikmyndahúss í húsinu árið 1942, til að ávaxta fé Sáttmálasjóðs. Fyrsti forstjóri Tjarnarbíós var Pétur Sigurðsson Háskólaritari. Húsið tók 396 áhorfendur í sæti.

Kvikmyndasýningum var hætt í húsinu árið 1961 þegar Háskólabíó tók til starfa. Það hefur upp frá því verið notað til sýninga minni leikhópa. Þar störfuðu meðal annars Leikhópurinn Gríma og Leikfélag Reykjavíkur. Eftir 1970 fengu ýmsir hópar þar inni eins og kvikmyndaklúbburinn Fjalakötturinn, Svart og sykurlaust, Herranótt Menntaskólans í Reykjavík, Stúdentaleikhúsið og Light Nights.

Árið 2008 var farið í endurbætur á húsinu sem lauk 2010. Þá tóku Sjálfstæðu leikhúsin við rekstri hússins sem hefur síðan verið nýtt undir sýningar margra sviðslistahópa.

## Tilvísanir

## Tenglar
* Vefur Tjarnarbíós
Fastbúnaður

**Fastbúnaður** eru tölvuforrit og gagnagrindur sem eru prentuð á samrásir í ýmsum tegundum rafeindatækja. Þegar um er að ræða fastbúnað þá á það yfirleitt við um ívafskerfi. Fastbúnaður var upphaflega skilgreindur sem andstæðan við hugbúnað sem hægt er að skipta um án þess að gera breytingar á vélbúnaði tækisins. Venjulega er fastbúnaður geymdur í lesminni og þarf þá að skipta um kubb til að uppfæra hann. Síðustu ár hefur hins vegar orðið algengt að geyma fastbúnað á flash-minni sem hægt er að skrifa yfir í ákveðinn fjölda skipta.
Matt Cohen

**Matt Cohen** (fæddur Matthew Joseph Cohen, 28. september 1982) er bandarískur leikari sem er þekktastur fyrir hlutverk sín í sjónvarpsþáttunum *[[Supernatural]]* og *[[South of Nowhere]]*.

## Einkalíf
Cohen er fæddur í Miami, Flórída. Hann lærði viðskipti við Ríkisháskólann í Flórída ásamt því að taka leiklistartíma en fluttist til Los Angeles í von um að verða leikari. Áhugamál hans eru að keyra mótorhjól og torfæruhjól og hann hefur sagst vera mikill adrenalínfíkíll.

## Ferill
Cohen byrjaði feril sinn í sjónvarpsmyndinni *[[Complex]]* frá árinu 2005. Síðan þá hefur hann komið fram í nokkrum kvikmyndum og sjónvarpsþáttum. 

Árið 2005 var hann ráðinn til þess að leika eitt af aðalhlutverkunum í unglingaþættinum *[[South of Nowhere]]*.

## Kvikmyndir og sjónvarp

## Tilvísanir

## Heimildir
* 
* 

## Tenglar
* 
* Matt Cohen á Supernatural Wiki.com síðunni 
* Matt Cohen á Supernatural wikiasíðunni
Hlíðaskóli

**Hlíðaskóli** er skóli í Hlíðahverfi í Reykjavík. Hann er heildstæður grunnskóli sem felur í sér alla bekki frá 1. til 10. Þar stunda rúmlega 500 nemendur nám í 25 bekkjardeildum. Skólastarf í Hlíðahverfi hófst árið 1954 með kennslu 7–8 ára barna í húsnæði leikskólans við Eskihlíð, sem þá var útibú frá Austurbæjarskóla. Ári seinna fékk skólinn nafnið Eskihlíðarskóli. Fyrsti skólastjóri hans var Magnús Sigurðsson. Fljótlega var hafist handa við byggingu nýs skólahúsnæðis við Hamrahlíð og flutt í fyrsta áfanga þess árið 1960. Skólinn fékk þá nafnið Hlíðaskóli. Sigvaldi Thordarson arkitekt teiknaði skólann sem átti í upphafi að verða stærsti skóli landsins og rúma 1700–1800 nemendur. Magnús Sigurðsson gegndi störfum fram til ársins 1969 en þá leysti Ásgeir Guðmundsson hann af hólmi. Ásgeir var skólastjóri Hlíðaskóla til ársins 1980 ef frá eru talin árin 1972-74 en þá var Ásgeir í námsleyfi og gegndi Áslaug Friðriksdóttir starfi skólastjóra á meðan. Árni Magnússon var skólastjóri í rúmlega tuttugu ár (1980–2003). Frá og með mars 2011 er skólastjóri Aðalheiður Bragadóttir.

## Tenglar
* Vefsíða skólans
Skráardeiling

**Skráardeiling** eða **samnýting skráa** á við aðgerð sem felst í að dreif stafrænum upplýsingum í formi tölvuskráa eða sú tækni sem gerir slíkt mögulegt. Upplýsingarnar geta verið af margs konar tagi; hugbúnaður, hljóð, tónlist, kvikmyndir, ljósmyndir og texti. Margar aðferðir eru mögulegar við stafræna dreifingu. Til þess að dreifa skrám eru jafnan notaðar nettengdar tölvur en framfarir á sviði upplýsingatækni, sér í lagi tilkoma internetsins, hafa orðið til þess að magn skráa í dreifingu hefur aukist jafnt og þétt á undanförnum árum. Hugbúnaður sem býður upp á dreifingu skráa í gegnum jafningjanet hefur sér í lagi orðið vinsæll. Höfundaréttarvörðu efni er dreift í miklu magni og í því samhengi er rætt um ólöglegt niðurhal.

Í rannsókn sem gerð var á Íslandi árið 2010 kom í ljós töluvert hátt hlutfall af ungu fólki (á aldrinum 11-16 ára) á Íslandi sækji sér höfundarréttarvarið efni á netinu og finnist það ekki athugavert.

## Tilvitnanir


## Tengill
* Fréttatíminn 25. mars (pdf), viðtal við þrjá álitsgjafa um framtíð höfundaréttar með tillit til skráardreifingu
* File Sharing: Creative Destruction or Just Plain Destruction?, Stan J. Liebowitz. University of Texas at Dallas. 2006.
* Lies, Damned Lies, and Characterizations of Digital Piracy Statistics: A Call for Moderation , eftir Peter S. Menell lagaprófessor við Háskólann í Kaliforníu.
* Skiptir verulegu máli fyrir íslenska tónlistarmenn og höfunda, frétt af Vísir.is 31. maí 2011
* Er afritun þjófnaður?, Rúv.is 16. ágúst 2012
* Norðurlandameistarar í ólöglegu niðurhali, Rúv.is 12. desember 2012
* Lítið aðhafst vegna ólöglegs niðurhals, Rúv.is 23. september 2013
Mark Sheppard

**Mark Sheppard** (fæddur Mark Andreas Sheppard, 30. maí 1964) er enskur leikari sem er þekktastur fyrir hlutverk sín í *[[Supernatural]]*, *[[24]]*, *[[Battlestar Galactica]]* og *[[Soldier of Fortune, Inc]]*.

## Einkalíf
Mark er fæddur í London, Bretlandi og er sonur leikarans W. Morgan Sheppard. Hann er af írsk-þýskum uppruna.

## Ferill
### Tónlist
Mark byrjaði 15 ára gamall sem trommari í ýmsum hljómsveitum þar á meðal: Robyn Hitchcock, Television Personalitis og írsku hljómsveitinni Light a Big Fire. 

### Leikhús
Sheppard var boðið að taka þátt í bandarísku leikhúsfærslunni *Cock and Bull Story* sem var leikstýrt af Bill Hayes. Hann hlaut mörg verðlaun fyrir hlutverk sitt þar á meðal L.A. Drama Critics Cirlce verðlaunin árið 1992, LA Weekly verðlaunin og Dramalogue verðlaunin.

### Sjónvarp
Fyrsta sjónvarpshlutverk Sheppard var árið 1992 í "Silk Stalkings". Hefur hann síðan þá komið fram sem gestaleikari í þáttum á borð við The X-Files, The Practice, JAG, Charmed, , 24, NCIS og Chuck (sjónvarpsþáttur).

Sheppard hefur síðan 2009 leikið stórt gestahlutverk í Supernatural sem  Crowley, kóng helvítis. Sheppard og faðir hans eru meðal fárra leikara sem hafa bæði komið fram í *Star Trek* og *Doctor Who* seríunum.

### Kvikmyndir
Fyrsta kvikmyndahlutverk Sheppard var árið 1993 í In the Name of the Fathermeð Daniel Day-Lewis og Emma Thompson, . Hefur hann síðan þá komið fram í kvikmyndum á borð við Nether World, Lady in the Box, Unstoppable og Mysterious Island.

## Kvikmyndir og sjónvarp

## Tilvísanir

## Heimildir
* 
* 

## Tenglar
* 
* Mark Sheppard á Supernatural Wiki.com síðunni 
* Mark Sheppard á Supernatural wikiasíðunni
A.J. Buckley

**A.J. Buckley** (fæddur Aaron John Buckley, 9. febrúar 1978) er írskur leikari sem er þekktastur fyrir hlutverk sín í sjónvarpsþáttunum *[[Supernatural]]*, *[[Ghostfacers]]* og **.

## Einkalíf
A.J. fæddist í Dyflinn á Írlandi. Fjölskylda hans fluttist til White Rock, Breska Kólumbía í Kanada frá Írlandi þegar hann var sex ára.. 

Buckley spilar á trommur í frítíma sínum. Hann er lesblindur.

## Ferill
Buckley byrjaði feril sinn sem unglingur í sjónvarpsþættinum *The Odyssey*.. 

Árið 2005 þá var honum boðið hlutverk Adam Ross í , sem átti aðeins að vera gestahlutverk en í lok seríu þrjú þá var hann gerður einn af aðalleikurum þáttarins. 

Lék Ed Zeddmore í Supernatural og internetþættinum *Ghostfacers*.

Buckley hefur verið gestaleikari í sjónvarpsþáttum á borð við: *The X-Files*, *NYPD Blue*, Bones og . 

Hann hefur komið fram í kvikmyndum á borð við: *Disturbing Behavior*, *The In Crowd*, *Happy Feet*, *You Did What?* og *Skateland*.

## Kvikmyndir og sjónvarp

## Tilvísanir

## Heimildir
* 
* 

## Tenglar
* 
* A.J. Buckley á Supernatural Wiki.com síðunni 
* A.J. Buckley á Supernatural wikiasíðunni
* A.J. Buckley á CSI: NY Wiki.com síðunni
Travis Wester

**Travis Wester** (fæddur 8. október 1977) er bandrískur leikari sem er þekktastur fyrir hlutverk sín í sjónvarpsþáttunum Supernatural, *Ghostfacers* og *Beverly Hills, 90210*.

## Ferill
Wester byrjaði feril sinn sem Austin Sanders í *Beverly Hills, 90210* en er þekktastur fyrir hlutverk sitt sem Jamie í kvikmyndinni *Eurotrip* frá árinu 2004. 

Wester lék Harry Spangler í Supernatural og internetþættinum *Ghostfacers*.

Hefur verið gestaleikari í sjónvarpsþáttum á borð við: *Boston Public*, *Dharma & Greg*, *Scrubs*, *ER*, *Bones* og *Justified*.

Wester hefur komið fram í kvikmyndum á borð við: *Barstow 2008*, *Raising Genius* og *Stone & Ed*.

## Kvikmyndir og sjónvarp

## Tilvísanir

## Heimildir
*
* 

## Tenglar
* 
* Travis Wester á Supernatural Wiki.com síðunni 
* Travis Wester á Supernatural wikiasíðunni
Lárus Sveinbjörnsson

**Lárus E. Sveinbjörnsson** eða **Lauritz Edvard Sveinbjörnsson** (31. ágúst 1834 – 7. janúar 1910) var íslenskur lögfræðingur, sýslumaður, háyfirdómari, alþingismaður og bankastjóri.

Lárus var sonur Kristínar Cathrine Lauritzdóttur Knudsen (27. apríl 1813 – 8. janúar 1874)  og Hans Edvard Thomsen (3. júlí 1807 – 27. apríl 1881), verslunarstjóra í Reykjavík og síðar kaupmanns í Vestmannaeyjum, en hann var kvæntur Katrínu systur Kristínar og vakti fæðing drengsins mikið umtal og hneykslun meðal Reykvíkinga. En árið 1840 varð Kristín seinni kona Þórðar Sveinbjörnssonar háyfirdómara, sem var 27 árum eldri en hún, og eignuðust þau saman átta börn, þar á meðal Sveinbjörn Sveinbjörnsson tónskáld. Þórður gekk Lárusi í föðurstað og ættleiddi hann og var hann því jafnan skrifaður Sveinbjörnsson.

Lárus varð stúdent frá Lærða skólanum 1855 og lauk lögfræðiprófi frá Kaupmannahafnarháskóla 1863. Hann var fyrst kennari hjá Blixen-Finecke barón í Danmörku um hríð en var settur sýslumaður í Árnessýslu 1866 og bjó á Eyrarbakka. Árið 1868 var hann settur sýslumaður í Húnavatnssýslu og bjó þá á Húsavík en 1874 varð hann sýslumaður í Gullbringu- og Kjósarsýslu og bæjarfógeti í Reykjavík. 1878 varð hann dómari og dómsmálaritari í Landsyfirrétti og árið 1889 varð hann háyfirdómari og hélt því þar til hann lét af störfum 1908. Þegar Landsbankinn var stofnaður 1. júlí 1886 varð Lárus fyrsti bankastjóri hans og gegndi því starfi til 1893. Hann var bæjarfulltrúi í Reykjavík 1882-1888 og konungkjörinn þingmaður 1885-1899.

Kona Lárusar var Jörgine Margarethe Sigríður Thorgrimsen (25. apríl 1849 – 6. desember 1915), dóttir Guðmundar Torfasonar Thorgrimsen kaupmanns á Eyrarbakka. Á meðal barna þeirra var Jón Hjaltalín Sveinbjörnsson konungsritari.

## Heimildir
* Lárus E. Sveinbjörnsson (æviágrip á vef Alþingis)
*
Jón Ólafsson (varalögmaður)

**Jón Ólafsson** (1729 – 20. janúar 1778) var íslenskur lögfræðingur sem var varalögmaður (vísilögmaður), fyrst sunnan og austan en síðan norðan og vestan.

Jón var fæddur á Eyri í Seyðisfirði, sonur Ólafs Jónssonar lögsagnara þar og konu hans Guðrúnar Árnadóttur. Hún var dóttir Árna Jónssonar prests í Saurbæjarþingum, sem missti prestsskap 1723 fyrir drykkjuskap og illyrði á jólanótt. Jón varð stúdent úr Skálholtsskóla 1748 og lauk lögfræðiprófi frá Kaupmannahafnarháskóla 1756. Þann 10. mars 1758 var hann skipaður varalögmaður Björns Markússonar, lögmanns sunnan og austan,

Með konungsbréfi frá 16. maí 1760 var Jóni boðið að semja frumvarp til nýrrar íslenskrar lögbókar og átti Bjarni Halldórsson sýslumaður á Þingeyrum að vera honum innan handar. Jón hafði búið í Miðhúsum í Reykhólasveit en fluttist í Húnavatnssýslu til að vera nær Bjarna og dvaldi hjá honum á Þingeyrum fyrst í stað. Hann giftist svo Þorbjörgu, dóttur Bjarna, og settust þau að í Víðidalstungu. Jón var þó áfram varalögmaður sunnan og austan til 1767 en þá fékk hann sig færðan í umdæmið þar sem hann bjó sjálfur og varð varalögmaður Sveins Sölvasonar, lögmanns norðan og vestan. Því embætti gegndi hann til dauðadags og vann jafnframt að samningu lögbókarinnar, sem hann lauk þó ekki.

Jón og Þorbjörg áttu aðeins eina dóttur, Hólmfríði, konu séra Friðriks Þórarinssonar á Breiðabólstað í Vesturhópi, bróður Stefáns amtmanns. Eftir lát Bjarna urðu miklar deilur milli erfingjanna um arf eftir hann og önnur mál og meðal annars lagði Jón bann við því að Halldór mágur hans og afkomendur hans mættu nota ættarnafnið Vídalín þar sem það tilheyrði þeim einum sem byggju í Víðidalstungu. Halldór tók þó ekkert mark á banninu.

Jón er sagður hafa verið mikill skapmaður og ofsafenginn en fékk þó fremur gott orð meðal almennings. Þó var hann sagður fjölkunnugur og var sagt að ef hann fékk ekki það sem hann vildi gæti hann náð því með því að senda mönnum draug eða gera þeim galdraveður.

## Heimildir
* 
* *[[Safn til sögu Íslands]]*. 2. bindi, Kaupmannahöfn 1886.
*
Ólafur Jónsson (lögsagnari)

**Ólafur Jónsson** (f. 1687, d. 1761 eða 1762) var lögsagnari og sýslumaður á Eyri í Seyðisfirði við Ísafjarðardjúp. Foreldrar hans voru Jón Sigurðsson og Guðbjörg Jónsdóttir, sem bjuggu á Skarði í Ögursveit 1703 og síðar í Vigur. Kona Ólafs var Guðrún Árnadóttir. Þau áttu 7 börn og auk þeirra átti Ólafur einn son fyrir hjónaband. Af Ólafi og Guðrúnu eru komnar mjög stórar ættir, ein frá hverju barni þeirra og eru þau í hópi mestu ættforeldra hér á landi. Öll börn þeirra komust til manns og sum til töluverðra áhrifa hérlendis eða erlendis. Elsti sonur Ólafs var Árni Ólafsson, prestur í Gufudal, og varð hann ættfaðir Gufudalsættar. Börn Ólafs og Guðrúnar voru þessi: Þórður stúdent, bóndi í Vigur og ættfaðir Vigurættar; Jón vísilögmaður í Víðidalstungu, ættfaðir Víðidalstunguættar; Sigurður, bóndi og stúdent í Ögri, ættfaðir Ögurættar; Magnús, hreppstjóri og bóndi í Súðavík, ættfaðir Súðavíkurættar; Sólveig, prestsfrú í Holti í Önundarfirði, ættmóðir Holtsættar; Ingibjörg, prestsfrú á Rafnseyri í Arnarfirði, ættmóðir Rafnseyrarættar og Ólafur „Olavius“, heimspekingur og embættismaður í Danmörku, ættfaðir Ólavíusarættar.

## Neðanmálsgreinar
Ómar Ragnarsson og Lúdó Sextett

**Ómar Ragnarsson og Lúdó Sextett** er 45 snúninga hljómplata gefin út af Hljóðfæraverslun Sigríðar Helgadóttur árið 1964. 
Á henni flytja Ómar Ragnarsson ásamt Lúdó sextett fjögur lög. Upptaka: Ríkisútvarpið. Útsetning: Jón Sigurðsson.
 
## Lagalisti
#Vögguvísa - *Lag - texti: N. N. — Ómar Ragnarsson* 
#Allir elska einhvern . . . - *Lag - texti: Lane - Ómar Ragnarsson*
#Bítilæði - *Lag - texti: Ómar Ragnarsson — Ómar Ragnarsson* 
#Trunt, trunt . . . korriró - *Lag - texti: Barry - Ómar Ragnarsson*
Traci Dinwiddie

**Traci Dinwiddie** (fædd 22. desember 1973) er bandarísk leikkona sem er þekktust fyrir hlutverk sitt sem miðillinn Pamela Barnes í *[[Supernatural]]*.

## Einkalíf
Dinwiddie er fædd í Anchorage í Alaska og er af sýrlenskum og Cherokee uppruna. Hún hefur í mörg ár lært Vest-Afrískan trommuleik og hefur oft verið gestaspilari hjá hljómsveitinni Yeh Dede. Hún var áður hluti af hljómsveitinni The Groove Goddesses.
 
## Ferill
Fyrsta hlutverk Dinwiddie var í sjónvarpsmyndinni *Target Earth* frá árinu 1998, en hefur síðan þá komið fram í mörgum kvikmyndum og nokkrum sjónvarpsþáttum.

Dinwiddie hefur verið gestaleikari í sjónvarpsþáttum á borð við: *Dawson´s Creek*, Supernatural, *Make It or Break It* og *One Tree Hill*.

Dinwiddie hefur komið fram í kvikmyndum á borð við: *Summer Catch, *The Notebook*, *The Brass Tepot*, *The Passenger* og *Elena Undone*.

== Kvikmyndir og sjónvarp ==


== Verðlaun og tilnefningar ==
*'Action on Film International Film Festival'''
*2009: Verðlaun sem besta leikkona í stuttmynd fyrir Open Your Eyes

## Tilvísanir

## Heimildir
* 
* 

## Tenglar
* 
* Traci Dinwiddie á Supernatural Wiki.com síðunni 
* Traci Dinwiddie á Supernatural wikiasíðunni
Stefán Stephensen

**Stefán Ólafsson Stephensen** (27. desember 1767 – 20. desember 1820) var íslenskur lögfræðingur sem var varalögmaður norðan og vestan frá 1790 og amtmaður í Vesturamti frá 1806 til dauðadags.

Stefán var fæddur á Bessastöðum og var sonur Ólafs Stephensen stiftamtmanns og konu hans Sigríðar Magnúsdóttur og bróðir þeirra Magnúsar Stephensen dómstjóra og Björns Stephensen dómsmálaritara. Hann útskrifaðist úr Skálholtsskóla 1785 og lauk lögfræðiprófi frá Kaupmannahafnarháskóla haustið 1788. Með konungsbréfi 4. júní 1790 var hann skipaður varalögmaður hjá Magnúsi bróður sínum og þegar Landsyfirréttur var stofnaður árið 1800 og Magnús varð dómstjóri var Stefán skipaður 1. assessor en var þó launalaus og skyldi ekki sitja í dómnum nema í forföllum bróður síns. Jafnframt var honum falið að semja nýja lögbók. Hann var einn nefndarmannanna í jarðamatsnefndinni sem skipuð var árið 1800.

Þann 6. júní 1806 var hann skipaður amtmaður í Vesturamti. Hann bjó á Innra-Hólmi frá 1790, flutti að Hvanneyri 1793 og bjó þar til 1801 en flutti sig þá að Hvítárvöllum og dó þar í árslok 1820.

Fyrri kona Stefáns var Marta María Hölter, dóttir Diðriks Hölters kaupmanns. Hún er skráð höfundur fyrstu íslensku matreiðslubókarinnar, sem nefnist *[[Einfalt matreiðsluvasakver fyrir heldri manna húsfreyjur]]* og kom út árið 1800, en líklega var þó Magnús mágur hennar höfundur bókarinnar að hluta eða öllu. Marta María lést 14. júní 1805. Börn þeirra voru Ólafur, auditör í danska hernum og síðar bæjarfógeti í Danmörku, Sigríður, fyrsta kona Ólafs Stephensen dómsmálaritara, frænda síns, Ragnheiður kona Helga Thordersens biskups, Magnús sýslumaður í Vatnsdal, Pétur prestur á Ólafsvöllum, Hannes prófastur á Ytra-Hólmi, Elín, kona Jóns Thorstenssen landlæknis, Stefán prestur á Reynivöllum og Marta, miðkona Ólafs dómsmálaritara sem áður hafði verið giftur systur hennar. Stefán amtmaður giftist öðru sinni Guðrúnu Oddsdóttur, sem var dóttir Odds Þorvarðarsonar prests á Reynivöllum, en synir þeirra dóu ungir.

## Heimildir
*
Jake Abel

**Jake Abel** (fæddur Jacob Allen Abel, 11. nóvember 1987) er bandarískur leikari sem er þekktastur fyrir hlutverk sín í *[[Supernatural]]* og *[[Percy Jackson & the Olympians: The Lightning Thief]]*.

## Einkalíf
Abel er fæddur í Canton, Ohio. Hann fékk Rísandi stjörnu verðlaunin á 16th Hamptons International Kvikmyndahátíðinni í október 2008 fyrir hlutverk sitt í *[[Flash of Genius]]*. 

## Ferill
Fyrsta hlutverk Abel var í Disney sjónvarpsmyndinni *Go Figure* frá árinu 2005. 

Abel hefur verið gestaleikari í sjónvarpsþáttum á borð við: *[[Supernatural]]*, *[[ER]]*, **, *[[Life]]* og *[[Cold Case]]*.

Abel hefur komið fram í kvikmyndum á borð við: *[[True Loved]]*, *[[I Am Number Four]]*, *[[The Lovely Bones]]* og *[[Angel of Death]]*.

## Kvikmyndir og sjónvarp

## Verðlaun og tilnefningar
### MTV Movie verðlaunin
*2010: Tilnefndur fyrir bestu slagsmálin fyrir Percy Jackson & the Olympians: The Lightning Thief

### Teen Choice verðlaunin
*2010: Tilnefndur fyrir besta bardagann fyrir Percy Jackson & the Olympians: The Lightning Thief

## Heimildir
* 
* 

## Tenglar
* 
* Jake Abel á Supernatural Wiki.com síðunni 
* Jake Abel á Supernatural wikiasíðunni
Amy Gumenick

**Amy Gumenick** (fædd Amy Joclyn Gumenick, 17. maí 1986) er bandarísk leikkona sem er þekktust fyrir hlutverk sín í *[[Supernatural]]* og *[[Natalee Holloway]]*.

## Einkalíf
Gumenick er fædd í Hudiksvall í Svíþjóð en er uppalin í Los Angeles í Banaríkjunum. Hún útskrifaðist með BA gráðu í leiklist frá Kalifornía Háskólanum í Santa Barbara og er einnig lærður dansari og söngvari. Hún er meðstofnandi og leikstjóri að ýmsum leikhúsfélögum í Los Angeles og Santa Barbara.

## Ferill
Fyrsta hlutverk Gumenick var kvikmyndinni *[[Sayonara Elviko]]* frá 2005. Lék aðalhlutverkið í sjónvarpsmyndinni *[[Natalee Holloway]]* frá árinu 2009. Hún hefur verið gestaleikari í sjónvarpsþáttum á borð við: *[[Supernatural]]*, *[[How I Met Your Mother]]*, *[[Grey's Anatomy]]* og *[[Greek]]*.

Hún hefur komið fram í leikritum á borð við: *[[Pentecost]]*, *[[Pétur Pan|Pétri Pan]]*, *[[Hárið|Hárinu]]* og *[[Woyzeck]]*.

## Leikhús

* *Bobraychenbergamerica*  – stúlka Phils (Theatricians Group)
* *Timon of Athens*  – Servilia (Theatre Artist Group)
* *Plumfield, Iraq*  – Lorraine (Theatre UCSB)
* *Dinosaur Within*  – Honey Wells (Theatre UCSB)
* *Three Sisters*  – Irina (Theatre UCSB)
* *Pentecost*  – Ritari/Viðgerðarmaður (Theatre UCSB)
* *By The Bog Of Cats* – Caroline (Theatre USCB)

* *Idiots Delight*  – Beaulah (Theatre UCSB)
* *Woyzeck*  – Kathe/samleikshópur (Theatre USCB)
* *Tomorrowland*  – Lucy (Theatre USCB)
* *Peter Pan*  – Wendy (The Pretenders Co.)
* *Hair: The Rock Opera*  – Sheila (The Pretenders Co.)
* *Peter Pan*  – Wendy (The Pretender Co.)

## Kvikmyndir og sjónvarp

## Heimildir
* 
* Heimasíða Amy Gumenick

## Tenglar
* 
* Heimasíða Amy Gumenick
* Amy Gumenick á Supernatural Wiki.com síðunni 
* Amy Gumenick á Supernatural wikiasíðunni
Gunpei Yokoi

**Gunpei Yokoi** (1941 – 1997) var japanskur tölvuleikjahönnuður sem starfaði fyrir tölvuleikjaframleiðandann Nintendo. Yokoi kom bæði að hönnun vélbúnaðar og hugbúnaðar hjá Nintendo en hann hannaði vélbúnaðinn fyrir Game & Watch-leikina ásamt því að hanna Game Boy- og Virtual Boy-leikjatölvurnar. Yokoi vann einnig sem framleiðandi við gerð fjölda tölvuleikja en á meðal þeirra voru *[[Metroid (tölvuleikur)|Metroid]]*, *[[Kid Icarus]]* og *[[Super Mario Land]]*.

## Tenglar
*
Kornett

**Kornett** er málmblásturshljóðfæri mjög svipað trompeti. Kornett á rætur að rekja til póstlúðurs og var fundið upp í Frakklandi um árið 1820.
Brian Cox (eðlisfræðingur)

**Brian Cox** (fæddur 3. mars 1968) er breskur öreindafræðingur, meðlimur í Royal Society og prófessor við háskólann í Manchester. Hann vinnur að ATLAS-tilrauninni við Stóra sterkeindahraðlinn í CERN í Genf. Hann er þekktastur sem kynnir margra sjónvarpsþátta fyrir BBC þar sem hann er oftast kallaður „Brian Cox prófessor“. Hann var líka frægur í smátíma á tíunda áratugnum sem hljómborðsspilari í hljómsveitinni D:Ream.
Brian Cox

**Brian Cox** getur átt við:
* Brian Cox (leikara), fæddur 1946, skoskur leikari
* Brian Cox (eðlisfræðing), fæddur 1968, eðlisfræðingur og sjónvarpskynnir
* Brian Cox (leikstjóra), sjálfstæður leikstjóri
* Brian Cox (knattspyrnumann), fæddur 1962, enskur markvörður
Ragnar Bjarnason - Guðbergur Auðunsson og KK Sextettinn

**Ragnar Bjarnason - Guðbergur Auðunsson og KK Sextettinn ** er 45 snúninga hljómplata gefin út af Hljóðfæraverslun Sigríðar Helgadóttur árið 1959. 
Á henni flytja Ragnar Bjarnason, Guðbergur Auðunsson og KK Sextettinn fjögur lög. 
 
## Lagalisti

Ragnar Bjarnason
#Vor við flóann - *Lag - texti: *
#Hvítir svanir - *Lag - texti: *
Guðbergur Auðunsson
#Lilla Jóns - *Lag - texti: *
#Angelína - *Lag - texti: *
Ómar R. syngur

**Ómar R. syngur** er 45 snúninga hljómplata gefin út af Hljóðfæraverslun Sigríðar Helgadóttur árið 1960. 
Á henni flytur Ómar Ragnarsson tvö lög. Hljómsveit Jan Morávek leikur undir.
 
## Lagalisti
#Mér er skemmt (Feel So Fine) - *Lag - texti: NN - Ómar Ragnarsson*
#Botníuvísur - *Lag - texti: NN - Ómar Ragnarsson*
Ómar Ragnarsson (1961)

**Ómar R. syngur** er 45 snúninga hljómplata gefin út af Hljóðfæraverslun Sigríðar Helgadóttur árið 1961. 
Á henni flytur Ómar Ragnarsson ásamt KK sextett tvö lög.

Lagahöfundar eru ekki skráðir á plötuumslaginu, en „Sveitaball“ er íslenskur texti við lagið „Babyface“ eftir Harry Akst, og „Ást, ást, ást“ er íslenskur texti við kalypsólagið „Love, love, love“ eftir Lord Beginner (Egbert Moore).
 
## Lagalisti
#Sveitaball - *Lag - texti: NN - Ómar Ragnarsson*
#Ást, ást, ást (Love, Love, Love) - *Lag - texti: NN - Ómar Ragnarsson*
Lotta Engberg

**Lotta Engberg** (fædd 5. mars 1963 í Övertorneå) er sænsk söngkona og spjallþáttastjórnandi. Hún tók þátt í Söngvakeppni evrópskra sjónvarpsstöðva árið 1987.

## Útgefið efni
* *Fyra Bugg & en Coca Cola* (1987)
* *Fyra Bugg & en Coca Cola och andra hits* (2003)
* *Kvinna & man* (Lotta Engberg & Jarl Carlsson), 2005)
* *världens bästa lotta* (2006)
* *Jul hos mig* (2009)
* *Lotta & Christer* (2012, Lotta Engberg & Christer Sjögren)

## Tilvísanir